钦定古今图书集成/理学汇编/文学典/第098卷 > 张渊
## 钦定古今图书集成/理学汇编/文学典/第098卷 > 张渊

按《明外史》本传：“渊字子静，归安人。本农家子，家无一
书。年十四，已抗颜为童子师，闲出歌诗示人，吴兴诗
人丘大祐、唐维勤咸嗟服。渊长髯美目，仪观朴野，人
未之奇。及酒酣兴发，落笔俄顷数十纸，始皆惊异。文
章议论，有概于怀，辄流涕，或至抗声恸哭，世以方唐
衢与吴人杜琼、沈周、史鉴善，晚馆于鉴家，得疾舁归”，
卒，年五十八。